8 ನಿಮಿಷವಾಗಿದೆ, ಕೂಡಲೇ ಭಾಷಣ ನಿಲ್ಲಿಸಿ: ಸಭೆಯಲ್ಲೇ ಹರ್ಯಾಣ ಗೃಹ ಸಚಿವರಿಗೆ ಶಾ ಕ್ಲಾಸ್‌

ಸೂರಜ್‌ಕುಂಡ್‌: ನೀವು ಈಗಾಗಲೇ ಮಾತನಾಡಲು ದೀರ್ಘ ಸಮಯ ತೆಗೆದುಕೊಂಡಿದ್ದೀರಿ. ಕೂಡಲೇ ನಿಮ್ಮ ಸ್ವಾಗತ ಭಾಷಣ ನಿಲ್ಲಿಸಿ ಎಂದು ಗೃಹ ಸಚಿವ ಅಮಿತ್‌ ಶಾ(Amit Shah) ಹರ್ಯಾಣದ ಗೃಹ ಸಚಿವ ಅನಿಲ್‌ ವಿಜ್‌(Anil Vij) ಅವರಿಗೆ ಗಣ್ಯರ ಮುಂದುಗಡೆಯೇ ಕ್ಲಾಸ್‌ ತೆಗೆದುಕೊಂಡ ವೀಡಿಯೋ ಈಗ ಸಮಾಜಿಕ ಜಾಲತಾಣದಲ್ಲಿ ಹರಿದಾಡುತ್ತಿದೆ.

ಹರ್ಯಾಣದ ಸೂರಜ್‌ಕುಂಡ್‌ನಲ್ಲಿ ಕೇಂದ್ರ ಗೃಹ ಸಚಿವಾಲಯ ರಾಜ್ಯಗಳ ಗೃಹ ಸಚಿವರ ಜೊತೆ ಎರಡು ದಿನ ಚಿಂತನ ಶಿಬಿರವನ್ನು(Chintan Shivir) ಆಯೋಜಿಸಿದೆ. ಈ ಕಾರ್ಯಕ್ರಮ ಗುರುವಾರ ಆರಂಭಗೊಂಡಿದ್ದು ಇಂದು ಕೊನೆಯಾಗಲಿದೆ.

ಈ ಕಾರ್ಯಕ್ರಮದ ಆರಂಭದಲ್ಲಿ ಅನಿಲ್‌ ವಿಜ್‌ ಸ್ವಾಗತ ಭಾಷಣ ಮಾಡುತ್ತಿದ್ದರು. 8 ನಿಮಿಷವಾದರೂ ಭಾಷಣ ನಿಲ್ಲಿಸದ್ದಕ್ಕೆ ಸಿಟ್ಟಾದ ಅಮಿತ್‌ ಶಾ, ಸಮಯ ಬಹಳ ಮುಖ್ಯ. ದಯವಿಟ್ಟು ಭಾಷಣ ನಿಲ್ಲಿಸಿ ಎಂದು ಮೈಕ್‌ನಲ್ಲಿ ಹೇಳಿ ಭಾಷಣವನ್ನು ನಿಲ್ಲಿಸಿದ ಪ್ರಸಂಗ ನಡೆದಿದೆ. ಇದನ್ನೂ ಓದಿ: ಏರ್‌ಬಸ್‌ ಜೊತೆಗೂಡಿ ವಾಯುಸೇನೆಗೆ ವಿಮಾನ ತಯಾರಿಸಲಿದೆ ಟಾಟಾ ಸಮೂಹ

ಆಗಿದ್ದು ಏನು?
ಅನಿಲ್‌ ವಿಜ್‌ ಅವರಿಗೆ ಮಾತನಾಡಲು 5 ನಿಮಿಷ ಸಮಯ ನೀಡಲಾಗಿತ್ತು. ತಮ್ಮ ಭಾಷಣದಲ್ಲಿ ಹರ್ಯಾಣದ ಇತಿಹಾಸ, ಹಸಿರು ಕ್ರಾಂತಿಗೆ ರಾಜ್ಯ ನೀಡಿದ ಕೊಡುಗೆ, ಒಲಿಂಪಿಕ್ಸ್‌ನಲ್ಲಿ ರಾಜ್ಯದ ಸಾಧನೆ ಮತ್ತು ರಾಜ್ಯ ಸರ್ಕಾರ ನಿರ್ಮಿಸಿದ ಕ್ರೀಡಾ ಮೂಲಸೌಕರ್ಯ, ಪ್ರತಿ ವಾರ ನಡೆಸುವ ಕುಂದುಕೊರತೆಯ ಬಗ್ಗೆ ಮಾತನಾಡುತ್ತಿದ್ದರು.

5 ನಿಮಿಷವಾದರೂ ಭಾಷಣ ನಿಲ್ಲಿಸದ್ದಕ್ಕೆ ಅಮಿತ್‌ ಶಾ ಚೀಟಿ ಕಳುಹಿಸಿ ಭಾಷಣ ನಿಲ್ಲಿಸುವಂತೆ ಸೂಚಿಸಿದರು. ಚೀಟಿ ಬಂದಿದ್ದರೂ ಅನಿಲ್‌ ವಿಜ್‌ ಭಾಷಣ ಮುಂದುವರಿಸಿದ್ದರು.

ಭಾಷಣ ನಿಲ್ಲಿಸದೇ ಇದ್ದಾಗ ನೇರವಾಗಿ ಮೈಕ್‌ನಲ್ಲೇ, ಅನಿಲ್-ಜೀ ನಿಮಗೆ ಐದು ನಿಮಿಷಗಳನ್ನು ನಿಗದಿಪಡಿಸಲಾಗಿದೆ. ನೀವು ಈಗಾಗಲೇ ಎಂಟೂವರೆ ನಿಮಿಷ ಮಾತನಾಡಿದ್ದೀರಿ. ದಯವಿಟ್ಟು ನಿಮ್ಮ ಭಾಷಣವನ್ನು ಕೊನೆಗೊಳಿಸಿ. ಇಷ್ಟು ದೀರ್ಘವಾದ ಭಾಷಣಗಳನ್ನು ನೀಡುವ ಸ್ಥಳ ಇದಲ್ಲ. ಸಂಕ್ಷಿಪ್ತವಾಗಿ ಹೇಳಿ ಎಂದು ಅಮಿತ್‌ ಶಾ ಕಠೋರವಾಗಿ ಹೇಳಿದರು

#Haryana के गृह मंत्री #AnilVij देश के गृह मंत्री #AmitShah के साथ चल रही बैठक में दे रहे थे लंबा-चौड़ा भाषण। इस बीच शाह ने उनके भाषण को बीच में रोकते हुए कह दी ये बात। पूरा मामला जानने के लिए देखें वीडियो। pic.twitter.com/yxv9MjHJgg

— I.khan S.P.(प्रदेश सचिव अल्पसंख्यक सभा) (@islamkhan919) October 28, 2022

ಇದಕ್ಕೆ ವಿಜ್ ಇನ್ನೂ ಕೆಲ  ಸೆಕೆಂಡಿನಲ್ಲಿ ಮುಗಿಸುತ್ತೇನೆ. ಒಂದು ಅಂಶ ಬಾಕಿಯಿದೆ ಎಂದರು. ಈ ಮನವಿ ಶಾ ಅನುಮತಿ ನೀಡಿದಾಗ ಸಾಧನೆಗಳ ದೀರ್ಘ ಪಟ್ಟಿಯನ್ನು ಮತ್ತೆ ಮುಂದುವರಿಸಿದರು.

ಇದಕ್ಕೆ ಸಿಟ್ಟಾದ ಅಮಿತ್‌ ಶಾ, ಅನಿಲ್ ಜೀ, ದಯವಿಟ್ಟು ನನ್ನನ್ನು ಕ್ಷಮಿಸಿ. ಮುಗಿಸಿ ಎಂದು ಹೇಳಿದರು. ನಂತರ ವಿಜ್‌ ಧನ್ಯವಾದ ಹೇಳಲು ಮುಂದಾದಾಗ, ಅಮಿತ್‌ ಶಾ ಸಾಕು. ಕಾರ್ಯಕ್ರಮ ಮುಂದುವರಿಯುತ್ತದೆ ಎಂದು ಹೇಳಿ ಅರ್ಧದಲ್ಲೇ ವಿಜ್‌ ಭಾಷಣವನ್ನು ಕೊನೆಗೊಳಿಸಿದರು.

ಹರ್ಯಾಣ ಸಿಎಂ ಮನೋಹರ್‌ ಲಾಲ್‌ ಖಟ್ಟರ್‌ ಅವರ ಭಾಷಣಕ್ಕೆ 5 ನಿಮಿಷ ನಿಗದಿಪಡಿಸಲಾಗಿತ್ತು. ಆದರೆ ಅನಿಲ್‌ ವಿಜ್‌ ಹೆಚ್ಚು ಸಮಯ ತೆಗೆದುಕೊಂಡಿದ್ದರಿಂದ ಖಟ್ಟರ್‌ ಕೇವಲ 3 ನಿಮಿಷದಲ್ಲೇ ತಮ್ಮ ಭಾಷಣವನ್ನು ಕೊನೆಗೊಳಿಸಿದರು.